בהודעה מיום 3.12.17 הודיעה התובעת כי ביום 6.12.17 צפויה להתקיים ישיבת גישור בין הצדדים.
בהחלטה מיום 4.12.17 נקבע כי על הצדדים למסור הודעת עדכון עד ליום 14.12.17. כמו כן נקבע התיק לתזכורת פנימית ליום 17.12.17.
עד היום טרם התקבלה הודעה מטעם מי מהצדדים.
אין זו פעם ראשונה שהצדדים לא פועלים בהתאם להחלטות, ובית המשפט נאלץ "לתזכר" אותם בדבר חובותיהם (החלטות מיום 24.10.17 ומיום 30.11.17).
תצהירי עדות ראשית מטעם התביעה, לרבות חוו"ד, יוגשו בתוך 30 יום מהיום ויומצאו לצד שכנגד במסירה אישית, בד בבד עם הגשתם לביהמ"ש.
תצהירי עדות ראשית מטעם ההגנה ושולחת ההודעה לצד ג', לרבות חוו"ד, יוגשו בתוך 30 יום ממועד קבלת תצהירי התביעה ויומצאו לצד שכנגד במסירה אישית, בד בבד עם הגשתם לביהמ"ש.
תצהירי עדות ראשית מטעם צד ג', לרבות חוו"ד, יוגשו בתוך 30 יום ממועד קבלת תצהירי שולחת הודעת צד ג' ויומצאו לצד שכנגד במסירה אישית, בד בבד עם הגשתם לביהמ"ש.